વિવાહ + લગ્ન યોગની દ્રષ્ટિએ: વિવાહ-લગ્ન યોગની દ્રષ્ટિએ વર્ષના આરંભમાં વિવાહ-સગાઈના યોગ થોડા મોડા છે, પરંતુ લગ્ન યોગ તો થવાનો. જે જાતકો પોતાના માટે યોગ્ય જીવનસાથીની તલાશમાં હશે તો વર્ષના મધ્ય ભાગ ઓગસ્ટ સુધી રાહ જોવી પડે તેમ છે. ઓગસ્ટ બાદ વિવાહ કે સગાઈ થઈ શકશે. જે જાતકોની સગાઈ ગત વર્ષ દરમિયાન થઈ ગઈ છે અને લગ્નના બંધનમાં બંધાવા માટે થનગની રહ્યા છે તો તેમણે લગ્નના મુહૂર્ત પર વિશેષ ધ્યાન આપવું પડશે. પ્રેમ વિવાહ કરનાર જાતકો માટે ફેબ્રુઆરી બાદનો સમય વધુ યોગ્ય જણાય છે.